पाएं अपने शहर की ताज़ा ख़बरें और फ्री ई-पेपरडाउनलोड करें
भरतपुर जिले में बढ़ते कोरोना के प्रकोप को देखते हुए शहर के किराना व्यापारी फिर से आगे आए हैं। रविवार को शहर ये सभी किराना व्यापारियों ने ADM सिटी के. के. गोयल ये साथ एक बैठक की। जिसमें व्यापारियों ने तय किया कि वह मंगलवार और गुरुवार को अपनी दुकानें बंद रखेंगे।
गौरतलब है कि राज्य सरकार के निर्देश के अनुसार सोमवार से शुक्रवार तक सुबह 6 बजे से 11 बजे तक दूध और किराना की दुकानें खुलनी थीं। शनिवार और रविवार को जीरो मोबिलिटी का कर्फ्यू घोषित किया हुआ है। अब भरतपुर शहर में सोमवार, बुधवार और शुक्रवार को ही किराना की दुकानें खोली जाएंगी। जिससे कोरोना की चैन को जल्द से जल्द तोड़ा जा सके।
इसके बारे में के.के. गोयल ने बताया कि कोरोना की चैन को तोड़ने के लिए प्रशासन काफी प्रयास कर रहा है। राज्य सरकार के निर्देशानुसार सोमवार से शुक्रवार तक सुबह 6 बजे से 11 बजे तक किराना की दुकानें खुलवाई जा रही है। रविवार को किराना व्यापारियों ने यह फैसला लिया है कि वह सोमवार, बुधवार और शुक्रवार को ही किराना की सुबह 06 बजे से 11 बजे तक खोलेंगे। जबकि पहले ही राज्य सरकार के निर्देशानुसार शनिवार और रविवार को जीरो मोबिलिटी का कर्फ्यू घोषित किया हुआ है। किराना व्यापारियों की इस पहल से कोरोना की चैन को तोड़ने में काफी सहायता भी मिलेगी।
इसके अलावा कुछ लोग शहर में वाहनों को बेवजह घुमा रहे है। इसके लिए शहर के बिजली घर चौराहे से कुम्हेर गेट तक दुपहिया वाहनों पर रोक लगा दी गई है। अब जो भी व्यक्ति समान लेने भी जाएगा तो वह पैदल ही बाजार में आ जा सकेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn